32000R0331
L 048/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 331/2000 НА КОМИСИЯТА
от 17 декември 1999 година
за изменение на приложение V към Регламент (ЕИО) № 2092/91 на Съвета относно биологичното производство на земеделски продукти и обозначенията върху земеделски продукти и храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и обозначенията върху земеделски продукти и храни (1), последно изменен с Регламент (EО) № 1804/1999 на Комисията (2), и по-специално член 13, трето тире,
(1)
като има предвид, че член 10 от Регламент (ЕИО) № 2092/91 създава възможност да се използва лого, така както е предвидено в приложение V към Регламент (ЕИО) № 2092/91; като има предвид, че операторите могат да използват въпросното лого по желание, ако отговарят на установените в посочения член условия;
(2)
като има предвид, че логото на Общността може да придружава обозначението, установено в член 10 и приложение V, че продуктите са били подложени на контролен режим;
(3)
като има предвид, че с оглед правилното възприемане от потребителите, е важно да се предвиди етикетиране с минимум стандартизирана информация; като има предвид, че логото трябва да се използва само съобразно ясно определени технически изисквания, установени в графичния наръчник;
(4)
като има предвид, че логото позволява на операторите да увеличат доверието в техните продукти сред потребителите в Европейския съюз и да подобрят идентификацията на тези продукти;
(5)
като има предвид, че използването на логото предполага, че продуктите с това лого на всички етапи от производството, приготвянето и продажбата са подложени на контролен режим, под отговорността на държавите-членки; като има предвид, че този контролен режим гарантира съблюдаването на автентичността на продуктите и с определените правила по отношение на метода на биологичното производство;
(6)
като има предвид, че логото предоставя полезна помощ на операторите, която те могат да използват при етикетирането на продуктите си, когато са спазени всички условия за такава употреба;
(7)
като има предвид, че мерките, предвидени в настоящия регламент, са в съответствие със становището на Комитета по член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложение V към Регламент (EИО) № 2092/91 се заменя с приложението към настоящия регламент.
Член 2
Разпоредбите на член 10 от Регламент (EИО) № 2092/91 и части Б1, Б2, Б3 и Б4 от приложението към настоящия регламент трябва да се прилагат за представянето върху етикета на логото на Общността, което е посочено в част Б от приложението.
Член 3
Настоящият регламент влиза в сила на шестдесетия ден след публикуването му в Официален вестник на Европейските общности.
Посочените в приложение V обозначения, които са установени преди влизането в сила на настоящия регламент, могат да продължат да се използват до изчерпването на наличните запаси.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1999 година.